<classify> Azam FC ambao wanashika nafasi ya pili kwenye msimamo wa ligi wakiwa na pointi 36 nyuma ya vinara Yanga wenye pointi 37 tayari waliingia kambini tangu Alhamisi iliyopita kujiwinda katika mechi hiyo muhimu itakayochezwa wiki ijayo.Akizungumza na gazeti hili jana msemaji wa Azam Jaffari Idd alisema wanakutana na Mbeya City timu ambayo sio rahisi kwani itakuwa ina hasira ya kufanya vizuri ili kujinasua kwenye hatari ya kushuka daraja.Tunawafahamu Mbeya City ni wazuri lakini na sisi tunaendelea kufanya maandalizi ya kuhakikisha tunashinda, kwa sababu lengo letu ni kushinda michezo yetu yote kusudi tuondoke na taji, alisema.Azam FC inatoka kwenye ushindi wa bao 1-0 dhidi ya Mgambo Shooting na imetamba kushinda michezo yake yote iliyosalia.Idd alisema wachezaji ambao walikuwa kwenye timu ya taifa wanatarajiwa kujiunga kati ya leo na kesho na wenzao waliokuwa wakiendelea na mazoezi chini ya Kocha George Nsimbe.Kwa wachezaji wa kimataifa alisema Didier Kavumbagu hakwenda Burundi kujiunga na timu yake ya taifa hivyo alikuwa akiendelea mazoezi na wachezaji waliobaki isipokuwa Brian Majwega ambaye alikwenda kujiunga na timu yake ya Taifa ya Uganda.  <topic>: MICHEZO 